Ann Coulterová

Ann Hart Coulterová (* 8. december 1961, New York City, USA) je americká konzervatívna spisovateľka, komentátorka a právnička. Rada vyvoláva svojimi názormi kontroverziu a vystupuje proti demokratickej strane, ľavici a liberalizmu.

Coulterová sa stala známou v 90. rokoch ako otvorená kritička Clintonovej vlády. Jej prvá kniha sa týkala impeachmentu Billa Clintona. Celkovo vydala jedenásť kníh. Do roku 2009 sa z nich predali celkovo 3 milióny výtlačkov. 

 Názory a politická činnosť 
Coulterová podporovala Georga W. Busha v úrade prezidenta. V roku 2008 a 2012 podporovala kampaň Mitta Romneyho. V roku 2016 podporila kandidatúra Donalda Trumpa. 

Verí, že rozhodnutie v spore Roe v. Wade by malo byť zmenené a rozhodovanie o potratoch by malo byť ponechané na jednotlivé štáty Únie. Je pro-life, ale súhlasí s výnimkou v prípade znásilnenia. Ostro vystupuje proti nelegálnej imigrácii do Spojených štátov a udeleniu amnestii nelegálnym imigrantom na území USA. Pôvodne podporovala inváziu do Afganistanu, ale v roku 2009 vyjadrila obavy z nového Vietnamu a vystúpila proti vyslaniu ďalších amerických jednotiek. Vystupuje proti manželstvu homosexuálov a je za definovanie manželstva ako zväzku jedného muža a jednej ženy. 

 Knihy 
 High Crimes and Misdemeanors. The Case Against Bill Clinton, 1998.
 Slander. Liberal Lies About the American Right, 2002.
 Treason. Liberal Treachery from the Cold War to the War on Terrorism, 2003.
 How to Talk to a Liberal (If You Must), 2004.
 Godless. The Church of Liberalism, 2006.
 If Democrats Had Any Brains, They’d Be Republicans, 2007.
 Guilty. Liberal "Victims" and Their Assault on America, 2009.
 Demonic. How the Liberal Mob is endangering America, 2011.
 Mugged: Racial Demagoguery from the Seventies to Obama, 2012.
 Never Trust a Liberal Over Three - Especially a Republican, 2013.
 Adios, America. The Left's Plan to Turn Our Country into a Third World Hellhole, 2015.

 Iné projekty 

Kategória:Spisovatelia USA
Kategória:Členovia Republikánskej strany (USA)
Kategória:Osobnosti z New Yorku